เรนโบว์ (วงดนตรีไทย)

เรนโบว์ (Rainbow) เป็นวงดนตรีสตริงวัยรุ่นจากค่าย อาร์.เอส.โปรโมชั่น ที่ประสบความสำเร็จในช่วงยุค 80-90 วงเรนโบว์เริ่มขึ้นจากสมาชิกบางส่วนของวงอินทนิลได้แยกออกมาและก่อตั้งวงนี้ขึ้น หลังจากวงอินทนิลถูกยุบวงไปก่อนหน้านี้ ออกอัลบั้มแรกในปี พ.ศ. 2528 วงเรนโบว์มีเพลงฮิตอย่าง ความในใจ, อยากให้รู้ใจ, ยังหวัง, อย่าหวั่นใจ, เท่านั้นก็พอ, เออ…ก็ใช่, เลิกง้อ (พอกันที), ตัดใจลา, สิ่งสุดท้าย, จดหมายฉบับสุดท้าย, ทั้งชีวิต, ความทรงจำ, ด้วยดวงใจ เป็นต้น 

**ประวัติ**
วงเรนโบว์เริ่มเกิดขึ้นมาจาก พีระพงษ์ พลชนะ (ต้อม) ร่วมกับ เรวัติ สระแก้ว (ป๋อง) และธีระศักดิ์ วดีศิริศักดิ์ (อุ๋น) ได้เข้าเป็นสมาชิก วงอินทนิล วงดนตรีวงแรกของค่ายอาร์เอสซาวน์ ซึ่งได้เข้ามาแทนสมาชิกเก่า โดยพีระพงษ์ได้เข้ามาเป็นมือกีตาร์และร้องนำด้วยในภายหลัง ได้ทำอัลบั้มชุดที่ 4 ของวงอินทนิล "ขอรัก..อีกครั้ง" (2527) ซึ่งพีระพงษ์ เรวัติ ธีระศักดิ์ ได้ทำเพลงกับวงอินทนิลเพียงอัลบั้มเดียว และเป็นอัลบั้มสุดท้ายของวง
ต่อมาวงอินทนิลประกาศยุบวงในปี พ.ศ. 2528 แต่ไม่ได้สลายตัว สมาชิกที่เหลืออยู่ อันได้แก่ พีระพงษ์ เรวัติ ธีระศักดิ์ และ ทวี ศรีประดิษฐ์ (อ๊อด) (หัวหน้าวงอินทนิล) ได้แยกออกมาตั้งวงใหม่ขึ้นในปีนั้น ร่วมกับสมาชิกใหม่อีกสองคนคือ อัมพร ชาวเวียง (พร) จากวงแฟนนาติกและสเตริโอ และ สุชาติ จันทร์ต้น (อี๊ด) รวมเป็น 6 คน จึงได้ก่อตั้งวงใหม่ขึ้นและเปลี่ยนชื่อวงเป็น "เรนโบว์" โดยสังกัดค่ายเดิม
โดยในตอนแรกทางวงจะตั้งชื่อเป็น "สายรุ้ง" แต่ในสมัยนั้นนิยมตั้งชื่อวงดนตรีเป็นภาษาอังกฤษ ประกอบกับต้อม (พีระพงษ์) นั้นชื่นชอบ ริทชี แบล็กมอร์ มือกีตาร์วงเรนโบว์ ของประเทศอังกฤษ จึงเปลี่ยนชื่อวงเป็น "เรนโบว์" 
ความแตกต่างของวงเรนโบว์ต่อวงสตริงอื่นๆนั่นคือการนำเสนอภาพลักษณ์ของต้อมหรือพีระพงษ์ที่วางตำแหน่งต่างออกไปและโดดเด่นมากกว่าสมาชิกวงคนอื่น ทั้งการแต่งกายและการจัดตำแหน่งเวลาถ่ายรูป (ต้อมมักจะอยู่ข้างหน้าหรือถ่ายรูปเดี่ยวเสมอ) เนื่องด้วยทางอาร์เอสต้องการปรับตำแหน่งของวงให้มีความแตกต่างจากวงสตริงวงอื่นในค่ายโดยใช้ระบบ สมาชิกคนหนึ่งเป็นตัวศูนย์กลางทุกอย่างของวง ในการนำเสนอ ซึ่งได้รับแรงบันดาลใจมาจากวงวิงส์ (Wings) ของพอล แม็กคาร์ตนีย์ ซึ่งแม้จะมีสมาชิกโดดเด่นขึ้นมาหนึ่งคนแต่ทุกคนก็รวมกลุ่มในการเป็นวงดนตรี 
วงเรนโบว์มีผลงานชุดแรกคือ ช้ำเพื่อรัก (2529)  ซึ่งเป็นที่รู้จักในระดับหนึ่ง  มีเพลงที่เป็นที่รู้จักก็คือ "ลาจากเธอ" และ "ช้ำเพื่อรัก" 
และโด่งดังอย่างสุดขีดในชุดที่ 2 คือ ความในใจ (2529) ซึ่งประสบความสำเร็จอย่างสูงจากบทเพลง "ความในใจ" ซึ่งว่ากันว่าสามารถทำยอดขายได้เกินล้านตลับ ในชุดนี้ยังมีเพลงดังอื่น ๆ อีก เช่น "เลิกง้อ (พอกันที)" "อย่าหวั่นใจ" "ละครเศร้า" ฯลฯ
และมาต่อยอดความดังจากชุดที่ 3 คือ ด้วยดวงใจ (2530)  ซึ่งมีเพลงที่โด่งดังเช่น  จม.ฉบับสุดท้าย,  คนละเส้นทาง,  ด้วยดวงใจ,  ความทรงจำ ฯลฯ 
ชุดที่ 4 ด้วยแรงรัก (2530)  มีเพลงฮิต  เช่น  เออ.ก็ใช่,  อยากให้เป็นเช่นวันก่อน,  วันสุดท้าย, ในฝัน  ฯลฯ 
ชุดที่ 5  "รอบใหม่ (2531)  มีเพลงสุดฮิตอย่าง  อยากให้รู้ใจ  (ติดชาร์ตเพลงฮิตอันดับ 1 ของประเทศในรายการ  โค้กมิวสิคอะวอร์ด ถึง 2 เดือนซ้อน),  ขอแค่คิดถึง,  รักหนอรัก  ฯลฯ
ชุดที่ 6 เพื่อนคนเก่า (2532) มีเพลงที่โด่งดัง  เช่น  ยังหวัง,  แรงใจ,  เพื่อนคนเก่า, นายยอดชาย  ฯลฯ
ชุดที่ 7 ลัดฟ้ามากับรุ้ง (2533) มีเพลงซึ่งเป็นที่รู้จักเช่น เท่านั้นก็พอ, รุ้ง, หัวใจไม่จน,  และมีเพลงที่สมาชิกในวงร้องร่วมกันทั้งหมดคือเพลง "เพื่อน" ฯลฯ
ชุดที่ 8 เมื่อความรักเดินทาง (2534) มีเพลงฮิต  เช่น  
ทั้งชีวิต  (ซึ่งมิวสิควีดีโอเพลงนี้  ได้ ปู - วิชชุดา สวนสุวรรณ นางเอกดาวรุ่งของช่อง 7 สีมาแสดง  เป็นมิวสิควีดีโอ 1 ใน 2 เพลงของเธอก่อนจะประสบอุบัติเหตุเสียชีวิตในเวลาต่อมา - อีกเพลงคือ รักจางที่บางปะกง ของ กุ้ง ตวงสิทธิ์)  
และเพลงอื่น ๆ อย่าง  ไม่พูดไม่จา,  เสียดาย,  เก็บใจไว้ดู ฯลฯ
และยังมีเพลงพิเศษอื่น ๆ ที่ถูกรวมไว้ในอัลบั้มรวมฮิตต่าง ๆ เช่น  ขอรักอีกครั้ง (นำเอาเพลงเก่าจากวง อินทนิล มาร้องอีกครั้ง), รักฉันสักนิด, รอคอย, หากรู้มาก่อน, ใจเดียว ฯลฯ
ภายหลังได้มีอัลบั้มพิเศษโดยนำเพลงมาขับร้องใหม่เช่นชุด เรนโบว์พิเศษ ระคนละคร (2534) ที่มีเพลงประกอบละครหลายเรื่อง อาทิเช่น  ขมิ้นกับปูน, มณีร้าว, คู่กรรม, กนกลายโบตั๋น, บัวแล้งน้ำ,  พิษสวาท ฯลฯ 
และยังได้ออกอัลบั้ม เรนโบว์ ข้ามเวลา 1, 2, 3 และ รวมฮิตข้ามเวลา (2535,2536) โดยนำเพลงที่เคยโด่งดังในอดีตจากวงชาตรี, แกรนด์เอ็กซ์, อรรถพล ประเสริฐยิ่ง, สุชาติ ชวางกูร, ดนุพล แก้วกาญจน์ ฯลฯ มาร้องใหม่ ได้แก่ รักฉันนั้นเพื่อเธอ, อธิษฐานรัก, ยากยิ่งนัก, ที่สุดของหัวใจ, รักในซีเมเจอร์, ลมหายใจของความคิดถึง, รักครั้งแรก, แสนรัก, ดั่งเม็ดทราย, เหมันต์ที่ผ่านไป, สัญญาใจ, วันวานยังหวานอยู่ ฯลฯ 
อัลบั้มชุด เรนโบว์'นัส (2536) โดยนำเพลงลูกกรุงกับสุนทราภรณ์จากชุด แกรนด์เอ็กซ์โอ ของวงแกรนด์เอ็กซ์มาร้องใหม่  ได้แก่  บัวน้อยคอยรัก, ทาสรัก, ลมสวาท, ลาก่อนความรัก ฯลฯ
และ เรนโบว์คอรัส หัวใจสลาย (2537) โดยเขาได้ร้องเพลงเก่ามาทำใหม่ร่วมกับคณะประสานเสียง ซิตี้ คอรัส  มีเพลงอย่าง  ไฟสุมทรวง,  คอยวันจะได้เจอ,  หัวใจสลาย  ฯลฯ 
นอกจากนี้ต้อม เรนโบว์ ยังได้เป็นหนึ่งในนักร้องกลุ่มรวมดาว, รวมดาว 2 โดยร้องเพลง จูบเย้ยจันทร์ คู่กับ โอ๋ ทวินันท์ คงคราญ ในอัลบั้ม รวมดาว เมื่อปี พ.ศ. 2527 กับ เพลง หวานรัก ในอัลบั้ม รวมดาว 2 เมื่อปี พ.ศ. 2528 คู่กับ บุ๋ม จุฑามาศ อิสสรานุกฤต จากวงปุยฝ้าย,  
อัลบั้มนพเก้า 1, 2, 3  โดยมีเพลงที่ดังเช่น  รอวันพบเธอ,  ฝันผิดทาง,  รักฉันนาน.นาน ฯลฯ  
และอัลบั้ม พบดาว  เช่นเพลง  แม่ยอดรัก, จับกระแต  ฯลฯ   
อีกทั้งได้เล่นละครทางช่อง 7 ในปี พ.ศ. 2530 เรื่อง สกาวเดือน ที่มี อภิชาติ หาลำเจียก และมนฤดี ยมาภัย แสดงนำ ซึ่งเขาได้ร้องเพลงประกอบละครเรื่องนี้อีกด้วย  และยังได้แสดงละครพิเศษเรื่อง  ความรักของเท่าทุน  ในปีพ.ศ. 2531 ซึ่งออกอากาศทางช่อง 7 ในวันหยุดพิเศษ อีกด้วย
และเมื่ออาร์เอสมีโปรเจกต์พิเศษ  "อาร์เอส อันปลั๊ก"  ต้อม  ก็ได้คัดเลือกให้ร้องเพลง "ใจจำยอม" ลงในอัลบั้มด้วย
ต้อม เรนโบว์  ถูกจัดได้ว่าเป็นเจ้าพ่อเพลงละคร  (คู่บุญกับ ชมพู ฟรุ๊ตตี้ ซึ่งเป็นผู้ประพันธ์เพลง)  โดยที่ได้ร้องเพลงประกอบละครที่ดัง ๆ และเป็นที่รู้จักแพร่หลาย  เช่น  คู่กรรม  (ร้องคู่กับ กวาง กมลชนก โกมลฐิติ),  ขมิ้นกับปูน  (เพลงนี้ ต้อม เรนโบว์ เป็นผู้ประพันธ์เพลงเอง  และยังได้รับรางวัลเพลงประกอบละครดีเด่นในปีนั้นด้วย),  ความรักไม่มีวันละลาย (เพลงประกอบละคร "สายโลหิต"  ร้องคู่กับ จิณณา เชิญพิพัฒนสกุล),  น้ำเซาะทราย,  พรหมไม่ได้ลิขิต,  พิษพยาบาท,  ฝันร้าย (ประกอบละคร มัจจุราชสีน้ำผึ้ง)  ฯลฯ
ต้อม เรนโบว์นอกจากจะร้องทั้งเพลง สตริง,สุนทาภรณ์และลูกกรุงแล้ว เพลงลูกทุ่งก็ประสบความสำเร็จอีกเหมือนกัน  มียอดขายเกินล้านตลับ  ในสมัยที่วงการเพลงลูกทุ่งกำลังซบเซาอย่างหนัก โดยช่วงแรกต้อมนำเพลงเก่ามาขับร้องใหม่ชื่อชุด ต้อม ขนานเอก เพลงสามัญประจำบ้าน มีทั้งหมด 10 ชุด ร้อยกว่าเพลง เช่น  มนต์รักแม่กลอง, ลารักจากสวนแตง, โชคดีที่รัก, ไอ้หนุ่มชุมพร, หนาวลมที่เรณู, ตะวันรอนที่หนองหาร, แม่สื่อแม่ชัก, ข้าด้อยเพียงดิน  ฯลฯ และอัลบั้มเดี่ยวลูกทุ่ง ชุด ยังงี้ต้องรักแล้ว(ตื้ด ตื้ด), อมตะสุนทราภรณ์, 
หลังจากนั้น  ในยุคหลัง ๆ  มีอัลบั้มเพลงคู่กับ "ปุ้ย จิตสุดา" อาทิ ชุด เพลงรักคู่ใจ 1-2, คู่รักรวมดาว 1-2, อัลบั้มเดี่ยว อดีตรัก, ต่างเวลา 1และ2
ต่อมา ต้อม เรนโบว์ ได้เดินทางไปอาศัยอยู่ที่ประเทศฝรั่งเศส และออกอัลบั้มเพลงลาว โดยอัดเสียงที่ฝรั่งเศส มีเพลงที่ดังคือ ภาพแห่งความหลัง ฯลฯ และปัจจุบันกลับมาอยู่ที่เมืองไทยเป็นการถาวร พร้อมทั้งเปิดร้านอาหารชื่อว่า ร้าน Tom's Home Pub & Bistro
ในปี 2566 วงเรนโบว์ได้เปิดตัวเป็นศิลปินเบอร์แรกของค่ายวันซ์ออล มิวสิค ซึ่งมี อุ๋น-ธีระศักดิ์ มือคีย์บอร์ดของวงนั่งแท่นเป็นผู้อำนวยการบริหาร

**สมาชิกวงเรนโบว์**
 พีระพงษ์ พลชนะ (ต้อม) = ร้องนำ กีต้าร์ เกิด 24 สิงหาคม พ.ศ. 2509- เรวัติ สระแก้ว (ป๋อง) = กีต้าร์ คีย์บอร์ด ร้องนำ เกิด 13 พฤษภาคม พ.ศ. 2505- ธีระศักดิ์ วดีศิริศักดิ์ (อุ๋น) = คีย์บอร์ด ร้องนำ เกิด 29 กรกฎาคม พ.ศ. 2504- สุชาติ จันทร์ต้น (อี๊ด) = กีต้าร์ ร้องนำ (2528-2538)- อัมพร ชาวเวียง (พร) = เบส (2528-2538)- ทวี ศรีประดิษฐ์ (อ๊อด) = หัวหน้าวง กลอง คีย์บอร์ด ร้องนำ เกิด 1 พฤศจิกายน พ.ศ. 2505 (ปัจจุบันเสียชีวิตแล้ว)

**ผลงานเพลง**

**อัลบั้ม**

**ช้ำเพื่อรัก (มกราคม 2529)**
# ลาจากเธอ
# ช้ำเพื่อรัก
# ทาสทรมาน
# สองรัก
# ฝากดวงใจ
# พรากรัก
# หยุด! สงคราม
# นกสัญญา
# ขาดเธอไม่ขาดใจ
# หนึ่งในใจ
# ทะเลเหงา
# ทุกข์

**ความในใจ (กรกฎาคม 2529)**
# ความในใจ
# อย่าหวั่นใจ
# ละครเศร้า
# ไม่มีเธอ
# เมืองวัยรุ่น
# แต่..ความใฝ่ฝัน
# ภัยสงคราม
# เลิกง้อ (พอกันที)
# ใจหนุ่ม ใจสาว
# พี่รักวสันต์
# เฝ้ารอ
# ผ่านไปแล้ว

**ด้วยดวงใจ (มกราคม 2530)**
# จกหมายฉบับสุดท้าย
# ตัดใจลา
# คนละเส้นทาง
# โปรดเถิดดวงใจ
# คืนเหงา
# ช้ำนักรักเธอ
# จงรู้ไว้
# ชีวิตนักรบ
# คิดถึงเธอ
# ความทรงจำ
# เพียงแรกเจอ
# ด้วยดวงใจ

**ด้วยแรงรัก (ตุลาคม 2530)**
# อยากให้เป็นเช่นวันก่อน
# ด้วยแรงรัก
# แรกรัก
# วันสุดท้าย
# คิดสักนิด
# รักต้องสู้
# เออ...ก็ใช่
# หวั่นรักลวง
# ในฝัน
# ระทมรัก
# สกาวเดือน
# กำลังใจ
# อย่างไรก็รัก

**รอบใหม่ (พฤษภาคม 2531)**
# หมดรอบ
# โทรศัพท์รัก
# อยากให้รู้ใจ
# รักหนอรัก
# อย่าหนีรัก
# หมดรอบ (ดนตรี)
# ทำไมไม่เชื่อ (น่าแค้นนัก)
# หัวใจสีขาว
# ฉันไม่ว่า
# ขอแค่คิดถึง
# ไม่แปลกอะไร
# โทรศัพท์รัก (ดนตรี)

**เพื่อนคนเก่า (สิงหาคม 2532)**
# ยังหวัง
# แล้วเธอคงรู้
# ซ้ำรอย
# นายยอดชาย
# ชดใช้
# เพื่อนคนเก่า
# แรงใจ
# เห็นเป็ยยังไง
# เลือนลาง
# คนนี้ ใช่เลย

**ลัดฟ้ามากับรุ้ง (ตุลาคม 2533)**
# เท่านั้นก็พอ
# รุ้ง
# พลิกล๊อก
# เพื่อน
# ใจแผ่วๆ
# ขมิ้นกับปูน
# หัวใจไม่จน
# ใจถึงกัน
# มือวางอันดับหนึ่ง
# เว้นไว้สักคน
# คนแปลกหน้า

**เรนโบว์เฉพาะกิจ ระคนละคร (กุมภาพันธ์ 2534)**
# กนกลายโบตั๋น
# มณีร้าว
# บัวแล้งน้ำ
# พิษสวาท
# เหตุเกิดที่สน.
# ชีวิตใหม่
# ปีศาจแสนกล
# ดวงตาสวรรค์
# ขมิ้นกับปูน
# คู่กรรม

**เมื่อความรักเดินทาง (ธันวาคม 2534)**
# ทั้งชีวิต
# เสียดาย
# ไม่พูดไม่จา
# คนสุดท้าย
# เขาให้มาบอก
# เก็บใจไว้ดู
# ใจติดเชื้อ
# เกลียดฉันดีกว่า
# อย่าเป็นเหมือนเดิม
# กิ๊กก๊อก

**ข้ามเวลา 1 (พฤษภาคม​ 2535)**
# ยากยิ่งนัก
# พบรัก
# รักในซีเมเจอร์
# เขิน
# ดั่งเม็ดทราย
# รักครั้งแรก
# ลมหายใจของความคิดถึง
# ใจรัก
# รักฉันเถิดที่รัก
# เหมันต์ที่ผ่านพ้นไป

**ข้ามเวลา 2 (พฤษภาคม 2535)**
# รักฉันนั้นเพื่อเธอ
# เจ็บเพราะใคร
# สัญญาใจ
# ให้
# รักเพียงเธอ
# รักต้องตอบด้วยรัก
# บทเรียนรัก
# เสีนแรงรัก
# คนข้างเคียง
# ที่เก่าเวลาเดิม

**ข้ามเวลา 3 (เมษายน 2536)**
# วันวานยังหวานอยู่
# อธิษฐานรัก
# แสนรัก
# สำเนียงรัก
# หากจะรัก
# คอยเธอคืนมา
# อายฟ้าดิน
# งานวัด
# รักไม่เป็น
# สิ่งแรกและสิ่งสุดท้าย

**เรนโบว์นัส (มกราคม 2537)**
# บัวน้อยคอยรัก
# ทาสรัก
# ลมสวาท
# ลาก่อนความรัก
# ไก่ฟ้า
# เกิดมาพึ่งกัน
# นิราศนุช
# คนธรรพ์รำพึง
# ภาพดวงใจ
# สวรรค์ในเรือเพลง

**เรนโบว์คอรัส หัวใจสลาย (11 พฤศจิกายน 2537)**
# หัวใจสลาย
# ไฟสุมทรวง
# คอยวันจะได้เจอ
# แผลหัวใจ
# ฝันสลาย
# เช็ดน้ำตาก็บอกฉัน
# สิ่งสุดท้าย
# ลมรัก
# อยากลืมกลับจำ
# ยากจะหักใจลืม

**ผลงานร่วมกับศิลปินอื่น**
 รวมดาว (2527)- รวมดาว 2 (2528)- นพเก้า (2528)- นพเก้า 2 (เมษายน 2529)- พบดาว 2 (2529)- นพเก้า 3 (2530)- ตราบนิรันดร์ 1 (2531)- ตราบนิรันดร์ 2 (2531)- ตราบนิรันดร์ 3 (2531)

**อัลบั้มรวมเพลง**
 ความทรงจำ (มกราคม 2530)- ความทรงจำ หมายเลข 2 (ธันวาคม 2531)- รวมฮิตเรนโบว์ 1989 (พฤศจิกายน 2532)- ความสุขนับแสน (กุมภาพันธ์ 2535)- รวมฮิต เรนโบว์ 1-2 (2536)- รวมฮิตข้ามเวลา (พฤศจิกายน 2536)- เรนโบว์ รวมฮิตสีรุ้ง (2537)- The best of เรนโบว์ 1 (2539)- The best of เรนโบว์ 2 ข้ามเวลา (2539)- The best of เรนโบว์'นัส (2539)- The best of เรนโบว์คอรัส หัวใจสลาย (2539)- Save Hits เรนโบว์ (2540)- big bonus เรนโบว์ (2541)- The best of เรนโบว์ (มกราคม 2544)- Classic - เรนโบว์ (กันยายน 2548)- 25 Best of เรนโบว์ (เมษายน 2549)- เรนโบว์ 2 ทศวรรษ (กันยายน 2550)- Exclusive Hits เรนโบว์ (มิถุนายน 2551)- Time Machine Project - เรนโบว์ (สิงหาคม 2552)- Best Collection เรนโบว์ (เมษายน 2554)- เพลงรักและคิดถึง เรนโบว์ (มิถุนายน 2555)- Classic - เรนโบว์ (มกราคม 2556)- Classic - เรนโบว์ (สิงหาคม 2557)- Classic - เรนโบว์ ข้ามเวลา (กุมภาพันธ์ 2558)

**อ้างอิง**
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1980
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยที่ก่อตั้งในปี พ.ศ. 2528